Forsvarsmenn nýja flugfélagsins Play hafa boðað fulltrúa íslenskra ferðaþjónustufyrirtækja á „ fræðslu - og fjárfestakynningu ” klukkan 13.00 í dag . Túristi.is greinir frá . Þar segir að í fundarboðinu komi fram að Play sé ætlað að fylla það skarð sem WOW air skildi eftir sig og tryggja að ferðamenn geti sótt Ísland með lægri tilkostnaði . „ Það gefur augaleið að með komu Play á markaðinn mun eftirspurnin eftir þjónustu ferðaþjónustufyrirtækja á Íslandi aukast til muna og mun Play vera gríðarleg innspýting inn í íslenskt atvinnulíf , ” segir m.a. í fundarboðinu . Þann 5. nóvember héldu forsvarsmenn Play fund í Perlunni og kynntu áfrom sín . Þar kom fram að stefnt væri að því að hefja sölu á flugmiðum í nóvember og að jómfrúarflugið yrði í desember . Síðan þá hefur verið greint frá því að hægar gangi að safna hlutaféi heldur en áætlað var .